שחפית דרומית

שַׁחֲפִית דְּרוֹמִית או שחפית אפורת-זנב (שם מדעי: Sternula saundersi) היא מין של עוף ים בסוג Sternula, שהופרד מהסוג שחפית לאחר מחקרים גנטיים ב-2005.<ref>Bridge, E. S.; Jones, A. W. & Baker, A. J. (2005): [https://web.archive.org/web/20060720204025/http://www2.hawaii.edu/~khayes/Journal_Club/summer2006/Bridge_et_al_2005_MPE.pdf A phylogenetic framework for the terns (Sternini) inferred from mtDNA sequences: implications for taxonomy and plumage evolution] Molecular Phylogenetics and Evolution 35: 459–469.</ref> היא מצויה במספרים קטנים לאורך חופי צפון-מערב האוקיינוס ההודי (דרום סומליה, חצי האי ערב, סוקוטרה, פקיסטן, איי אנדמן וניקובר וצפון סרי לנקה).

בישראל נרשמו בעבר מספר תצפיות שלה, אך בעקבות מחקרים על השחפית הגמדית והמינים הקרובים אליה, החליטה ועדת הנדירים הישראלית בשנת 2019 לבטל את התצפיות הקודמות בשל היעדר תיעודים מספקים המאפשרים לשלול זיהוי שגוי של שחפית גמדית.<ref></ref>

== טקסונומיה ואטימולוגיה ==
המין תואר לראשונה בשנת 1877 על ידי הבוטנאי והאורניתולוג הבריטי אלן אוקטביאן יום במהלך שהותו בהודו הבריטית כחלק מהשירות האזרחי ההודי.<ref>Moulton, Edward (2003). </ref> שם הסוג Sternula הוא צורת הקטנה ל-Sterna, השם המדעי של הסוג שחפית, תחתיו סווגו בעבר המינים בסוג, אשר באמת קטנים משמעותית משאר השחפיות. Sterna מגיע מאנגלית עתיקה מהשמות Stern, Steam או Starn שניתנו במקור למרומית השחורה (מתבסס על “Sterna” שטבע קונרד גסנר ב-1555). שם המין הספציפי saundersi מנציח את האוורד סאונדרס, בנקאי ואורניתולוג בריטי שנחשב למומחה לשחפים.<ref></ref>

הוא נחשב על ידי חלק מהמחברים לתת-מין של שחפית גמדית, עם פוטנציאל שהיא מהווה קבוצת מינים גדולה יותר.

== תיאור ==
השחפית הדרומית חולקת רבות מהמאפיינים של קרובת משפחתה, השחפית הגמדית, כולל גוף לבן, מקור צהוב-שחור, ומסכה שחורה עם כתם לבן על המצח. בלבוש הקיץ שלה, היא נבדלת עם כתם מצח בעל גבול ישר, בעלת יותר אברות חיצוניות שחורות, ורגליים בצבע כהה יותר בהשוואה לרגליו הצהובות הבוהקות של השחפית הגמדית. בלבוש חורף, ייתכן שבתנאי שדה יהיה בלתי אפשרי להבדיל ביניהן.<ref name=":0"></ref>

אורכה של השחפית הדרומית הוא 20–28 ס"מ, משקלה 40–45 גרם ומוטת כנפיה של 50–55 ס"מ.<ref name=":0" /> יש לה אורך כנף ממוצע של 16.6 ס"מ, אורך מקור ממוצע של 2.8 ס"מ, ועומק מזלג הזנב כ-2.8 ס"מ בממוצע.<ref></ref>

== אקולוגיה ==
התנועות העונתיות של השחפית הדרומית אינן ידועות היטב, אם כי פרטים רבים חורפים מחוץ לטווח הקינון שלהם. המין מקנן בזוגות בודדים או במושבות קטנות רופפות של 5–30 זוגות. היא נצפית בחופים טרופיים וסובטרופיים רדודים, שפכי נהרות, לגונות גאות ונמלים, לעיתים קרובות משחרת מזון עד כ-15 ק"מ מהחוף, ומקננת עד 2 ק"מ בפנים היבשת.<ref name=":1"></ref>

מרבית התזונה של השחפית הדרומית מורכבת מבעלי חיים ימיים שונים, כולל דגים קטנים, סרטנים ורכיכות. היא תאכל לעיתים גם כמה סוגים של חרקים.<ref></ref> היא נוהגת לרחף מעל המים במשך זמן נכבד, לפני ביצוע צלילה כדי לצוד דגים.<ref name=":0" />

הקן הוא שקע (לפעמים בטביעת רגל של בעל חיים) בחול חשוף, חלוקי אבן קטנים או בוץ מיובש סמוך לקו הגאות בחופים, בשטחי בוץ או עד 2 ק"מ מהים. היא מעדיפה לבנות את קינה על תלוליות קטנות של חול המוקפות צמחים או פריטים דוממים אחרים, ובמושבות הקינון הקינים ממוקמים בדרך כלל במרחקים של בין 20 ל-100 מטר זה מזה.<ref name=":1" />

== סטטוס ==
זהו מין בעל תפוצה נרחבת, ולמרות שמספרי האוכלוסייה מוערכים כמצומצמים עד גדולים ואפילו מפגינים סימנים לירידה, המין אינו מוערך כמתקרב לסף פגיעות, ומצב השימור שלו הוערך כ"ללא חשש" ברשימה האדומה של IUCN.<ref name=":1" />

== גלריה ==
<gallery mode="packed" heights="180">
קובץ:Saunders's Tern (Sternula saundersi) in flight, Jeddah, Saudi Arabia.jpg|בוגר בתעופה, ערב הסעודית
קובץ:Saunders's tern 13.jpg|שחפית מתמתחת בחופי קרלה, הודו
קובץ:Saunders's tern 5.jpg|שחפית בחופי קרלה, הודו
קובץ:Saunder's tern.jpg|שחפית דרומית עם דג שתפסה במקורה
</gallery>

== קישורים חיצוניים ==

* [https://ebird.org/species/sauter2 תצפיות, קטעי וידאו, תמונות וקולות של שחפית דרומית], באתר eBird
* [https://xeno-canto.org/species/Sternula-saundersi הקלטות אודיו של שחפית דרומית], באתר xeno-canto

==הערות שוליים==

קטגוריה:בעלי חיים שתוארו ב-1877
קטגוריה:טקסונים שתוארו בידי רנה לסון
קטגוריה:שחפיתיים
קטגוריה:פקיסטן: עופות
קטגוריה:ערב הסעודית: עופות
קטגוריה:עומאן: עופות
קטגוריה:סרי לנקה: עופות
קטגוריה:איחוד האמירויות הערביות: עופות
קטגוריה:הודו: עופות
קטגוריה:איראן: עופות
קטגוריה:תימן: עופות
קטגוריה:קניה: עופות
קטגוריה:טנזניה: עופות
קטגוריה:האיים המלדיביים: עופות
קטגוריה:סיישל: עופות
קטגוריה:מדגסקר: עופות
קטגוריה:קטר: עופות
קטגוריה:בחריין: עופות
קטגוריה:סומליה: עופות